,, Vísast er ég að eðlisfari félagslyndur einfari .... segir Sigurður A. Magnússon um sjálfan sig í þessu lokabindi ævisögu sinnar þar sem hann rekur viðburði áranna frá því um 1980 og til þessa dags . Í bókinni kynnumst við báðum hliðunum því hér er að finna frásagnir af mönnum og málefnum - fjarlæg lönd sem höfundur hefur sótt heim lifna á síðunum og rakin eru einörð afskipti Sigurðar af þjóðmálum . En í bókinni eru líka kyrrlátari kaflar einlægrar og óvæginnar sjálfskoðunar sem helst í hendur við mjög opinskáar lýsingar höfundar á samskiptum við konurnar í lífi sínu . Með Ljósatíma lýkur ævisögu sem á naumast sinn líka í íslenskum bókmenntum . Þetta verk Sigurðar A. Magnússonar sem hófst með Undir kalstjörnu er skáldatími , aldarspegill og einstæð greinargerð um sálarlíf íslensks karlmanns á ofanverðri 20. öld .